turjo4nis/wikipedia-bn-dump-20250701 huggingface dataset:
শচীন নাগ

শচীন নাগ (জন্ম: ৫ জুলাই ১৯২০ - মৃত্যু: ১৯ অগাস্ট ১৯৮৭) একজন ভারতীয় সাতারু। ১৯৪৮ এর গ্রীষ্মকালীন  অলিম্পিকে পুরুষ বিভাগে 100 মিটার ফ্রি স্টাইলে  তিনি প্রতিযোগী ছিলেন। ১৯৪৮ ও ১৯৫২ সালে গ্রীষ্মকালীন অলিম্পিকে ওয়াটার পোলোতেও অংশগ্রহণ করেছিলেন তিনি। ১৯৫১ সালে দিল্লীতে অনুষ্ঠিত 'এশিয়ান গেমস' এর 100 মিটার পুরুষ বিভাগে তিনি প্রথম ভারতীয় যিনি স্বর্ণপদক পান।

তথ্যসূত্র 

বাঙালি ক্রীড়াবিদ
বাঙালি সাঁতারু
১৯২০-এ জন্ম
১৯৮৭-এ মৃত্যু
সাঁতারে এশিয়ান গেমস পদক বিজয়ী
ভারতীয় পুরুষ সাঁতারু
ভারতীয় পুরুষ ওয়াটার পোলো খেলোয়াড়
কলকাতার ক্রীড়াবিদ
বাঙালি হিন্দু
এশিয়ান গেমসে স্বর্ণপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
১৯৫১ এশিয়ান গেমসের পদক বিজয়ী
২০শ শতাব্দীর ভারতীয় ব্যক্তি
পশ্চিমবঙ্গের সাঁতারু
ভাটপাড়া বিধানসভা কেন্দ্র

ভাটপাড়া  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৫ নং ভাটপাড়া বিধানসভা কেন্দ্রটি 
১ থেকে ১৭ নং ওয়ার্ড গুলি ভাটপাড়া পৌরসভা এর অন্তর্গত।

ভাটপাড়া বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের অর্জুন সিং তার নিকটবর্তী প্রতিদ্বন্দ্বী সিপিআই (এম) -এর নেপালদেব ভট্টাচার্যকে পরাজিত করেন।

১৯৭৭-২০০৬
২০০৬ এবং ২০০১ সালের বিধানসভা নির্বাচনে,তৃণমূল কংগ্রেসের অর্জুন সিং ভাটপাড়া আসন থেকে জয়ী হন ২০০৬ সালে সিপিআই (এম) -এর হরিমোহন নাথকে পরাজিত করেন এবং ২০০১ সালে সিপিআই (এম) -এর রামপ্রসাদ কুন্ডুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর বিদ্যুৎ গাঙ্গুলি ১৯৯৬ সালে কংগ্রেসের ধর্মপাল গুপ্তকে পরাজিত করেন  ১৯৯১ সালে কংগ্রেসের কেদার সিংকে পরাজিত করেন। কংগ্রেসের সত্যনারায়ণ সিং ১৯৮৭ সালে সিপিআই (এম) -এর শিবপ্রসাদ ভট্টাচার্যকে পরাজিত করেন। সিপিআই (এম) সিতারাম গুপ্ত ১৯৮২ সালে কংগ্রেসের দেবী ঘোষালকে পরাজিত  এবং ১৯৭৭ সালে কংগ্রেসের সত্যনারায়ণ সিংকে পরাজিত করেন।

১৯৫১-১৯৭২
কংগ্রেসের সত্যনারায়ণ সিং ১৯৭২ এবং ১৯৭১ সালে জয়ী হন। সিপিআই (এম) -এর সিতারাম গুপ্ত ১৯৬৯ সালে জয়ী হন। কংগ্রেসের দয়ারাম বেড়ি ১৯৬৭ এবং ১৯৬২ সালে জয়ী হন। সিপিআই এর সিতারাম গুপ্ত ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের দয়ারাম বেড়ি ভাটপাড়া কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
রাজশাহী বিজ্ঞান ও প্রযুক্তি বিশ্ববিদ্যালয়

রাজশাহী বিজ্ঞান ও প্রযুক্তি বিশ্ববিদ্যালয় বা রাজশাহী সায়েন্স অ্যান্ড টেকনোলজি ইউনিভার্সিটি বাংলাদেশের রাজশাহী বিভাগের নাটোরে অবস্থিত একটি বেসরকারি বিশ্ববিদ্যালয়।

বিজ্ঞান ও প্রকৌশল অনুষদ 
 কম্পিউটার বিজ্ঞান ও প্রকৌশল বিভাগ
 কম্পিউটার বিজ্ঞান ও প্রকৌশল বিভাগের স্নাতক (সিএসই)
 কম্পিউটার বিজ্ঞান ও প্রকৌশল বিভাগের স্নাতক (সিএসই) - ডিপ্লোমা জন্য
 তড়িৎ ও ইলেক্ট্রনিক প্রকৌশল বিভাগ
 তড়িৎ ও ইলেক্ট্রনিক প্রকৌশল (ইইই) এর বিজ্ঞান বিভাগের স্নাতক
 তড়িৎ ও ইলেক্ট্রনিক প্রকৌশল (ইইই) - স্নাতকের জন্য স্নাতক অফ ব্যাচেলর
 পুরকৌশল বিভাগ
 পুরকৌশলে স্নাতক বিজ্ঞান (সিই)
 পুরকৌশলে স্নাতক (সিই) - ডিপ্লোমা জন্য
 টেক্সটাইল প্রকৌশল বিভাগ
 টেক্সটাইল প্রকৌশল ব্যাচেলর অব ইঞ্জিনিয়ারিং (TE)
 টেক্সটাইল প্রকৌশল ব্যাচেলর অব ইঞ্জিনিয়ারিং (টিই) - ডিপ্লোমা জন্য
 বিজ্ঞান বিভাগ
 ফার্মেসীের ব্যাচেলর (বিফার্ম) (সম্মান )

ব্যবসায় অনুষদ 
 স্কুল অব বিজনেস
 ব্যাচেলর অফ বিজনেস অ্যাডমিনিস্ট্রেশন (বিবিএ)
 ব্যবসায় প্রশাসন মাস্টার্স (এমবিএ) (নিয়মিত)
 ব্যবসায় প্রশাসন মাস্টার্স (প্রফেশনাল )

উদার শিল্প, কলা ও সামাজিক বিজ্ঞান অনুষদ 
 উদার শিল্প ও সামাজিক বিজ্ঞান স্কুল
 ব্যাচেলর অফ লস (এলএলবি) (২ বছর)
 সম্মান সঙ্গে আইন ব্যাচেলর (এলএলবি-সম্মান)
 আইন মাস্টার (এলএলএম)
 ইংরেজিতে আর্টস ব্যাচেলর (সম্মান )
 ইংরেজিতে আর্টস মাস্টার
 মিডিয়া ও সাংবাদিকতায় বিএসএস
 অর্থনীতিতে সামাজিক বিজ্ঞান বিভাগের স্নাতক (সম্মান )
 সমাজবিজ্ঞান বিভাগের সমাজবিজ্ঞান ব্যাচেলর (সম্মান )

ক্লাসসমূহ 

এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে।

ল্যাবসমূহ 
বিশ্ববিদ্যালয়ের  শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
 কম্পিউটার ল্যাব
 টাইপ ল্যাব
ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।

অবস্থান 

ভিআইপি টাওয়ার, হোল্ডিং নং-১১২,
ঢাকা রোড, বড় হরিশপুর,
নাটোর সদর, নাটোর-৬৪০০।

আরও দেখুন 
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ 
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
২০১৩-এ প্রতিষ্ঠিত শিক্ষাপ্রতিষ্ঠান
নাটোর জেলার শিক্ষাপ্রতিষ্ঠান
বাংলাদেশের বেসরকারী প্রকৌশল বিশ্ববিদ্যালয়
বাংলাদেশের বিজ্ঞান ও প্রযুক্তি বিশ্ববিদ্যালয়
২০১৩-এ বাংলাদেশে প্রতিষ্ঠিত
রণদা প্রসাদ সাহা বিশ্ববিদ্যালয়

রণদা প্রসাদ সাহা বিশ্ববিদ্যালয় নারায়নগঞ্জ বাংলাদেশের একটি বেসরকারী বিশ্ববিদ্যালয়।

ইতিহাস
বাংলাদেশের স্বনামধন্য প্রতিষ্ঠান কুমুদিনী ওয়েলফেয়ার ট্রাস্ট অব বেঙ্গল সেবামূলক কার্যক্রমের একটি অংশ হিসেবে নারায়ণগঞ্জে প্রতিষ্ঠিত করেছে রণদা প্রসাদ সাহা বিশ্ববিদ্যালয়। এটি নারায়ণগঞ্জের প্রথম বেসরকারী বিশ্ববিদ্যালয়।

একাডেমিক সেমিষ্টার 
রণদা প্রসাদ সাহা বিশ্ববিদ্যালয়ে বছরে দুইটি সেমিস্টারে পাঠ দান করা হয়ে থাকে।

 স্প্রিং সেমিস্টার: ফেব্রুয়ারী  - জুলাই  
 ফল সেমিস্টার: আগস্ট - জানুয়ারী

অনুষদ
 কলা ও মানবিক অনুষদ 
 ইংরেজি বিভাগ
 আইন ও মানবাধিকার বিভাগ
 ব্যবসায় শিক্ষা অনুষদ 
 বিবিএ
 এমবিএ
 ইএমবিএ
 বিজ্ঞান অনুষদ
 সিএসই
 টিএফডি
 ফার্মেসি
 ইইই

শ্রেণীকক্ষ 
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত ও সার্বক্ষণিক বিদ্যুৎ সুবিধা। প্রত্যেকটি শ্রেণী কক্ষে মাল্টিমিডিয়া/প্রজেক্টের এর ব্যবস্থা আছে।

ল্যাবসমূহ 
বিশ্ববিদ্যালয়ের  শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
 কম্পিউটার ল্যাব
 বিজ্ঞান ল্যাব

ভবনসমূহ 
 প্রশাসনিক ভবন
 একাডেমিক ভবন-১
 একাডেমিক ভবন-২

তথ্যসূত্র

বহিঃসংযোগ
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
নারায়ণগঞ্জ জেলার বিশ্ববিদ্যালয়
২০১৩-এ প্রতিষ্ঠিত শিক্ষাপ্রতিষ্ঠান
২০১৩-এ বাংলাদেশে প্রতিষ্ঠিত
জেড এইচ সিকদার বিজ্ঞান ও প্রযুক্তি বিশ্ববিদ্যালয়

জেড এইচ সিকদার বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। এটি শরীয়তপুর জেলার ভেদরগঞ্জ উপজেলার কার্তিকপুর ইউনিয়নের মধুপুর গ্রামে অবস্থিত।

ইতিহাস
জয়নুল হক সিকদার ২০১২ সালে শরীয়তপুরে জেড এইচ সিকদার বিজ্ঞান ও প্রযুক্তি বিশ্ববিদ্যালয় প্রতিষ্ঠিত করে। বিশ্ববিদ্যালয়টি চারটি অনুষদ নিয়ে যাত্রা শুরু করে উপাচার্য প্রফেসর ড. মোহাম্মদ আবদুল মালেক।

উপাচার্য

নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:

 জান্নাতুল ফেরদৌস (২০১৮ – ২০১৯)
 তালুকদার মোহাম্মাদ লোকমান হাকিম (২০২১ - বর্তমান)

অনুষদ সূমহ
বর্তমানে এই বিশ্ববিদ্যায়ে ৪টি অনুষদে ৮টি বিভাগের অধীনে ১২ টি প্রোগ্রামে চালু আছে। সেগুলো হচ্ছে-

মানবিক ও সমাজ বিজ্ঞান অনুষদ
 বি.এ.ইন ইংলিশ (সম্মান)
 এল এল.বি (সম্মান)
 এল এল.বি (পাস)

ব্যবসায় শিক্ষা অনুষদ
 বি বি এ
 এম বি এ  (রেগুলার)
 এম বি এ (প্রফেশনাল)

প্রকৌশলী ও প্রযুক্তি অনুষদ
 বি.এস-সি ইন সিভিল ইঞ্জিনিয়ারিং
 বি.এস-সি ইন কম্পিউটার সায়েন্স এন্ড ইঞ্জিনিয়ারিং
 বি.এস-সি ইন কেমিক্যাল ইঞ্জিনিয়ারিং
 বি.এস-সি ইন ইলেকট্রিক্যাল এন্ড ইলেকট্রনিক ইঞ্জিনিয়ারিং
বিজ্ঞান অনুষদ
 বি.এস-সি ইন এনভাইরনমেন্টাল সায়েন্স
 মাস্টার্স ইন পাবলিক হেলথ্

অবস্থান
স্থায়ী ক্যাম্পাস
জেড এইচ সিকদার বিজ্ঞান ও প্রযুক্তি বিশ্ববিদ্যালয়
গ্রাম: মধুপুর, পোস্ট: কার্তিকপুর, 
ভেদরগঞ্জ, শরীয়তপুর, বাংলাদেশ।

সিটি ক্যাম্পাস 
জেড এইচ সিকদার বিজ্ঞান ও প্রযুক্তি বিশ্ববিদ্যালয় 
২৯৫/জ/১৪, রায়েরবাজার বাজার, 
সিকদার রিয়েল এস্টেট, ধানমন্ডি, ঢাকা-১২০৯ বাংলাদেশ।

আরও দেখুন 
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
শরীয়তপুর জেলার শিক্ষাপ্রতিষ্ঠান
ফারইস্ট ইন্টারন্যাশনাল ইউনিভার্সিটি

ফারইস্ট ইন্টারন্যাশনাল ইউনিভার্সিটি  বাংলাদেশের একটি বেসরকারী বিশ্ববিদ্যালয়। এটি ২০১৩ সালে প্রধানমন্ত্রী শেখ হাসিনার আত্মীয় শেখ কবির হোসেন প্রতিষ্ঠিত করেছিলেন।  বিশ্ববিদ্যালয়টি বনানী, 
ঢাকা, বাংলাদেশে অবস্থিত।

উপাচার্যগণ

নিম্নোক্ত ব্যক্তিবর্গ ফারইস্ট ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন:

 নাজমুল করিম চৌধুরী (২০১৬ – ২০২০)
 আবুল কালাম আজাদ (২০২১ - ২০২১)
 রকীব আহমদ (২০২২ - বর্তমান)

অনুষদ
 ব্যবসায় প্রশাসন অনুষদ
 উদার শিল্প ও সামাজিক বিজ্ঞান অনুষদ
 প্রকৌশল অনুষদ
 বিজ্ঞান অনুষদ
 আইন বিভাগ

বিভাগ সুমহ
 সি.ই.ই
ই.ই.ই
 সিএসই
 সিএসআইটি
 আর্কিটেকচার
 ফার্মাসি
 মাইক্রোবায়োলজি
 বি.বি.এ
 এল.এল.বি
 এম.বি.এ

আরও দেখুন
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
২০১৩-এ প্রতিষ্ঠিত শিক্ষাপ্রতিষ্ঠান
বাংলাদেশের স্থাপত্য বিশ্ববিদ্যালয়
ঢাকার বিশ্ববিদ্যালয় ও মহাবিদ্যালয়
বাংলাদেশের বেসরকারী প্রকৌশল বিশ্ববিদ্যালয়
বাংলাদেশের বিজ্ঞান ও প্রযুক্তি বিশ্ববিদ্যালয়
বাংলাদেশের প্রকৌশল বিশ্ববিদ্যালয়
২০১৩-এ বাংলাদেশে প্রতিষ্ঠিত
বাংলাদেশ ইউনিভার্সিটি অব হেল্‌থ সায়েন্সেস

বাংলাদেশ ইউনিভার্সিটি অব হেল্‌থ সায়েন্সেস বাংলাদেশের একটি বেসরকারি বিশ্ববিদ্যালয়।

ইতিহাস 
বাংলাদেশ ইউনিভার্সিটি অব হেলথ সায়েন্স’ আগে 'বাংলাদেশ ইনস্টিটিউট অব হেলথ সায়েন্সেস' নামে পরিচিত ছিল। বারডেমের অর্থায়নে বিশ্ববিদ্যালয় হিসেবে এটি ২০১২ সালের নভেম্বরে কার্যক্রম শুরু করে। পুরোপুরি বিশেষায়িত এই বিশ্ববিদ্যালয়ে চারটি অনুষদ রয়েছে। বাংলাদেশ ইউনিভার্সিটি অব হেলথ সায়েন্সেস দেশের একমাত্র বেসরকারি বিশ্ববিদ্যালয়, যেখানে শুধু বিজ্ঞানের স্বাস্থ্য সম্পর্কিত বিষয়গুলোই পড়ানো হয়।

অবস্থান 
১২৫/১, দারুস সালাম 
(টেকনিক্যাল মোড়), 
মিরপুর -১,  ঢাকা -১২১৬,
বাংলাদেশ

অনুষদসমূহ 
 বেসিক সায়েন্স;
 পাবলিক হেলথ;
 অ্যালাইড হেলথ সায়েন্স;
 হেলথ টেকনোলজি অ্যান্ড ইঞ্জিনিয়ারিং।

স্নাতক বিভাগ 
মৌলিক বিজ্ঞান অনুষদ
 বায়োকেমিস্ট্রি ও সেল জীববিজ্ঞান বিএসএস (অনার্স)  
 মাইক্রোবায়োলজি এবং ইমিউনোলজিতে বিএসএস (অনার্স)  
জনস্বাস্থ্য অনুষদ
 কমিউনিটি পুষ্টি (বিপিএইচ) 
 স্বাস্থ্য প্রচার ও স্বাস্থ্য শিক্ষা ক্ষেত্রে বিপিএইচ (অনার্স) 
 প্রজনন ও শিশু স্বাস্থ্য  বিপিএইচ 
 পেশাগত স্বাস্থ্য ও নিরাপত্তা 
 পরিবেশগত স্বাস্থ্য ও নিরাপত্তা 
 বিপিএপি এপিডেমিয়োলজি অ্যান্ড বায়োস্ট্যাটিক্স (অনার্স)
স্বাস্থ্য প্রকৌশল ও প্রযুক্তি অনুষদ
 রেডিওলজি ও ইমেজিং টেকনোলজিতে বিএসসি 
 ল্যাবরেটরি প্রযুক্তিতে বিএসসি
জৈব চিকিৎসা প্রকৌশলে বিএসসি

স্নাতকোত্তর বিভাগ  
মৌলিক বিজ্ঞান অনুষদ
 বায়োকেমিস্টিত
 মাইক্রোবায়োলজি 
 ইমিউনোলজিতে 
জনস্বাস্থ্য অনুষদ
 কমিউনিটি মেডিসিন
 কমিউনিটি পুষ্টি 
 স্বাস্থ্য প্রচার ও স্বাস্থ্য শিক্ষা 
 প্রজনন ও শিশু স্বাস্থ্য 
 পেশাগত স্বাস্থ্য ও নিরাপত্তা 
 পরিবেশগত স্বাস্থ্য ও নিরাপত্তা 
 ডেন্টিস্ট্রি
সহযোগী স্বাস্থ্য বিজ্ঞান  অনুষদ
 বায়োস্ট্যাটিক্স 
 স্বাস্থ্য তথ্যম
স্বাস্থ্য প্রকৌশল ও প্রযুক্তি  অনুষদ
 ফলিত ল্যাবরেটরি বিজ্ঞান

আরও দেখুন

তথ্যসূত্র

বহিঃসংযোগ 
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
২০১২-এ বাংলাদেশে প্রতিষ্ঠিত
বাংলাদেশের মেডিকেল বিশ্ববিদ্যালয়
ঢাকার বিশ্ববিদ্যালয় ও মহাবিদ্যালয়
২০১২-এ প্রতিষ্ঠিত শিক্ষাপ্রতিষ্ঠান
ঢাকা জেলার বিশ্ববিদ্যালয়
বিজিএমইএ ইউনিভার্সিটি অব ফ্যাশন অ্যান্ড টেকনোলজি

বিজিএমইএ ইউনিভার্সিটি অব ফ্যাশন অ্যান্ড টেকনোলজি বাংলাদেশের একটি বেসরকারী বিশ্ববিদ্যালয়।  দেশের তৈরি পোশাক তৈরির জন্য কারিগরিক  সক্ষম মানব সম্পদ উৎপাদনের লক্ষ্যে এই বিশ্ববিদ্যালয়  প্রতিষ্ঠিত হয়েছিল।

ইতিহাস
বর্তমান বাংলাদেশের প্রেক্ষাপটে উচ্চশিক্ষার ক্ষেত্রে টেক্সটাইল ইঞ্জিনিয়ারিংয়ের চাহিদা বেশ। এইচএসসি শেষ করার পর বেশির ভাগ শিক্ষার্থীরই ইচ্ছা থাকে ইঞ্জিনিয়ারিং পড়ার। আর সবার পছন্দের তালিকায় টেক্সটাইল ইঞ্জিনিয়ারিং বেশ ওপরের দিকেই অবস্থান করে। তাই এই সকল কমলমতি শিক্ষার্থীদের কথা বিবেচনা করে বাংলাদেশ গার্মেন্টস মালিক সমিতির প্রতিস্ঠান বিজিএমইএর উদ্বেগে প্রতিষ্ঠিত  হয়েছে বিজিএমইএ ইউনিভার্সিটি অব ফ্যাশন অ্যান্ড টেকনোলজি

আন্তর্জাতিক সহযোগিতা
আন্তর্জাতিক মানের ফ্যাশন ডিজাইনারের স্নাতকোত্তর তৈরি করা জন্য উহান টেক্সটাইল বিশ্ববিদ্যালয়ের সাথে সহযোগিতামুলক একটি চুক্তি স্বাক্ষরিত হয়।

অনুষদ সুমহ
বিজ্ঞান ও প্রযুক্তি অনুষদ
 পোশাক উৎপাদন ও প্রযুক্তি
 ফ্যাশন ডিজাইন ও প্রযুক্তি 
 নিটওয়্যার উৎপাদন ও প্রযুক্তি
 টেক্সটাইল প্রযুক্তি ও ব্যবস্থাপনা
 টেক্সটাইল প্রকৌশল
 সিএসই

ব্যবসায় শিক্ষা অনুষদ
 ব্যবসায় প্রশাসন
কলা ও সামাজিক বিজ্ঞান অনুষদ
 ইংরেজি বিভাগ

একাডেমিক সেমিস্টারে 
পিএইচ এর একাডেমিক সময়কাল দু'টি সেমিস্টার বছরে:
 স্প্রিং সেমিস্টার: জানুয়ারী - জুন
 ফল সেমিস্টার: জুলাই - ডিসেম্বর

শ্রেণী কক্ষ সুমহ   
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার  রয়েছে। শ্রেণীকক্ষগুলো শীতাতপ নিয়ন্ত্রিত। ও সার্বক্ষণিক বিদূৎ সুবিধা।

ল্যাবসমূহ 
বিশ্ববিদ্যালয়ের  শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
 কম্পিউটার ল্যাব
 পোশাক শিল্প গবেষণা   ল্যাব

চিত্রশালা

আরও দেখুন
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ

 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বাংলাদেশের বেসরকারি বিশ্ববিদ্যালয়
বাংলাদেশে টেক্সটাইল শিক্ষা
বুদ্ধিজীবিতা-বিরুদ্ধবাদ

বুদ্ধিজীবিতা-বিরুদ্ধবাদ () হল বুদ্ধিবৃত্তি, বুদ্ধিজীবী ও বুদ্ধিজীবিতার প্রতি বিরোধিতা ও অনাস্থা পোষণ, যা সাধারণত শিক্ষা ও দর্শনের প্রতি অসমর্থন করা এবং শিল্প, সাহিত্য ও বিজ্ঞানকে অব্যবহারিক ও নিচুস্তরের মানব পেশা হিসেবে বাতিল করার মাধ্যমে ব্যক্ত হয় বা প্রকাশ পায়। বুদ্ধিজীবিতা-বিরুদ্ধবাদীগণ নিজেদেরকে সাধারণ মানুষের মধ্যে সেরা এবং রাজনৈতিক ও একাডেমিক অভিজাত্যবাদের বিপরীতে নিজেদেরকে জনপ্রিয় বলে মনে করে এবং সেভাবে নিজেদেরকে উপস্থাপন করে, এবং শিক্ষিত জনগোষ্ঠীকে সিংহভাগ মানুষের সংস্পর্শ হতে বিচ্ছিন্ন একটি মর্যাদারক্ষাকারী শ্রেণী হিসেবে দেখে থাকে, এবং তারা অনুভব করে যে, বুদ্ধিজীবীরা রাজনীতিতে কর্তৃত্ব করে এবং উচ্চশিক্ষা নিয়ন্ত্রণ করে।

তথ্যসূত্র 

বুদ্ধিজীবিতাবাদ
বুদ্ধিজীবী-বিরোধিতাবাদ
উচ্চশিক্ষায়তন
সামাজিক তত্ত্ব
গ্রামীণ টেলিকম

গ্রামীণ টেলিকম (GTC) হচ্ছে ড. মোহাম্মদ ইউনূস ও গ্রামীণফোন (জিপি  ৩৯%) এর অংশীদারিত্বে প্রতিষ্ঠিত একটি বাংলাদেশি অ-লাভজনক প্রতিষ্ঠান। গ্রামীণ টেলিকম গ্রামীণফোনের প্রারম্ভিক "পল্লীফোন" কার্যক্রম পরিচালনা করে যা গ্রামীণ দরিদ্র জনগোষ্ঠীকে একটি মুঠোফোনের মালিক করে তোলে এবং এটিকে তাদের মুনাফা অর্জনের উদ্যোগে পরিণত করে। পল্লীফোন কার্যক্রমের পিছনে দৃষ্টিভঙ্গিটি ইকবাল কাদির কর্তৃক প্রণয়ন করা হয়েছিল, যিনি ভেবেছিলেন একটি মোবাইল ফোন আয়ের উৎপাদনের উৎস হতে পারে। কার্যক্রমটি বাস্তবায়নের জন্য কাদির অধ্যাপক ইউনূস এবং নরওয়ের কোম্পানি টেলিনর এর সাথে কাজ করেছিলেন। গ্রামীণ টেলিকম তাদের এই আকর্ষণীয় কার্যক্রম, পল্লীফোন (ভিপি) চালু করে ২৬ শে মার্চ, ১৯৯৭-এ একটি দৃষ্টিভঙ্গী দিয়ে যাতে সাশ্রয়ী মূল্যের মোবাইল প্রযুক্তির মাধ্যমে শহুরে ও গ্রামীণ অঞ্চলে সেতুবন্ধনের মাধ্যমে প্রযুক্তির ব্যবহারের পার্থক্য কমানো যায়। বর্তমানে গ্রামীণ টেলিকম বাংলাদেশের গ্রামবাসীদের মধ্যে মোবাইল ফোন প্রদান করে।

কার্যক্রম

গ্রামীণ টেলিকমের গ্রামীণ জনগণকে তথ্য প্রযুক্তির জগতে সংযুক্ত করার জন্য বিভিন্ন প্রোগ্রাম রয়েছে।  পল্লীফোন (গ্রামীণ ফোন; বানান  ; উচ্চারণ ) কার্যক্রম সেগুলোর মধ্যে সর্ববৃহৎ। পল্লীফোন কার্যক্রমটি বাণিজ্যিকভাবে উদ্বোধন করা হয় ১৯৯৭ সালের ২৬ মার্চ পাতিরা, দক্ষিণ খান, ঢাকা-এর "পল্লীফোন নারী" লাইলী বেগমের মাধ্যমে। গ্রামীণফোনের বাণিজ্যিক কার্যক্রম একই দিনে চালু হয়।

পল্লীফোন
পল্লীফোন একটি অনন্য ধারণা যা বাংলাদেশের অন্তর্নিহিত লোকেদের আধুনিক টেলিযোগাযোগ সেবা প্রদান করে। পল্লীফোনের একজন গ্রাহক হওয়ার জন্য প্রথমে অবশ্যই গ্রামীণ ব্যাংকের সদস্য হতে হয়।

এই মোবাইল ফোনে খুব সস্তা বিলিং রেট রয়েছে এবং গ্রামীণ ব্যাংকের সহজ ঋণে দেওয়া হয়। একবার একটি ফোন দেওয়া হলে, গ্রাহককে বহির্মুখী ও আগত কলগুলি ছাড়াও সংলগ্ন এলাকার লোকেদের পরিষেবা প্রদানের জন্য উৎসাহিত করা হয়। এইভাবে, তিনি তার ব্যাংকের ঋণ পরিশোধ করতে এবং মুনাফা অর্জন করার জন্য অর্থ উপার্জন করতে পারেন। বাংলাদেশের পল্লী এলাকার অনেক মানুষ, বিশেষ করে দরিদ্র নারীরা, পল্লীফোন এর সাহায্যে তাদের জীবন পরিবর্তন করতে সক্ষম হয়েছে।

তথ্য কিয়স্ক
বিপ্লবী পল্লীফোন কার্যক্রম ছাড়াও গ্রামীণ টেলিকম তথ্য কেন্দ্রগুলিও প্রদান করে। প্রাথমিকভাবে, টাঙ্গাইল জেলায় তিনটি পরীক্ষামূলক কিয়স্ক স্থাপন করা হয়েছিল। তথ্য ও যোগাযোগ প্রযুক্তি ব্যবহারে  বাংলাদেশের গ্রামগুলিতে মানুষকে সুযোগ প্রদানের জন্য এই কিয়স্কগুলি স্থাপন করা হয়েছে।

সমাধান
গ্রামীণ টেলিকমে আরো একটি নতুন সেবা যুক্ত হলো পেমেন্ট সার্ভিস প্রোভাইডার সমাধান সার্ভিসেস লিমিটেড (সমাধান)।২০২১ সালের ১৬ নভেম্বর বাংলাদেশ ব্যাংকে প্রথম আবেদন করে পিএসপি লাইসেন্সের জন্য,যা সিদ্ধান্ত নিতে ঝুলিয়ে রাখে ২০২৪ সালের ৫ আগস্ট পর্যন্ত।ছাত্র-জনতার অভ্যুত্থানের পর ২৯ সেপ্টেম্বর সমাধানকে এনওসি দিয়েছিলো।অবশেষে ২০২৫ সালের ২ জুন সোমবার চূড়ান্ত লাইসেন্স পেলো সমাধান।

অর্জন
এই কর্মসূচীটি ২০০০ সালে ‘‘জিএসএমএ ইন দ্য কমিউনিটি অ্যাওয়ার্ড’’, ২০০৩ সালে ‘‘কমনওয়েলথ ইনোভেশন অ্যাওয়ার্ড’’ এবং ২০০৫ সালে গেইটওয়ে ফাউন্ডেশনের তরফ থেকে ‘‘পিটার্সবার্গ প্রাইজ’’ লাভ করে।

উৎস
গ্রামীণ ফোন ওয়েবসাইটে পল্লীফোন  
ইকবাল কাদিরের কথোপকথন, গ্রামীণ টেলিকম প্রোগ্রাম সম্পর্কে টেড গ্লোবালে অনুষ্ঠান

বাংলাদেশের টেলিযোগাযোগ কোম্পানি
মুহাম্মদ ইউনূস
চেস্টার মরিস

জন চেস্টার ব্রুকস মরিস (, ১৬ ফেব্রুয়ারি ১৯০১ - ১১ সেপ্টেম্বর ১৯৭০) ছিলেন একজন মার্কিন অভিনেতা। তিনি মঞ্চ, চলচ্চিত্র, টেলিভিশন ও বেতারে কাজ করেছেন। তিনি তার কর্মজীবনের শুরুর দিকে কয়েকটি চলচ্চিত্রে কাজ করে স্মরণীয় হয়ে আছেন। তিনি তার প্রথম সবাক চলচ্চিত্র অ্যালিবাই (১৯২৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ১৯৪০-এর দশকে বোস্টন ব্ল্যাকি চলচ্চিত্র ধারাবাহিকের ২৬টি চলচ্চিত্রে বোস্টন ব্ল্যাকি চরিত্রে অভিনয়ের জন্য সর্বাধিক পরিচিতি অর্জন করেন। তিনি ১৯৪৯ সালে চলচ্চিত্র অভিনয় থেকে অবসর নেন।

প্রারম্ভিক জীবন
চেস্টার মরিস ১৯০১ সালের ১৬ই জানুয়ারি নিউ ইয়র্ক সিটিতে জন্মগ্রহণ করেন। তার পুরো নাম জন চেস্টার ব্রুকস মরিস। তার পিতা উইলিয়াম মরিস ছিলেন ব্রডওয়ে মঞ্চ অভিনেতা ও মাতা এটা হকিন্স ছিলেন মঞ্চ কৌতুকাভিনেত্রী। মরিস কিশোর বয়সে স্কুল থেকে ঝড়ে পড়েন এবং ১৫ বছর বয়সে লিওনেল ব্যারিমোরের সাথে দ্য কপারহেড মঞ্চনাটক দিয়ে তার ব্রডওয়ে মঞ্চে অভিষেক হয়। তার চলচ্চিত্রে অভিষেক হয় ১৯১৭ সালের নির্বাক হাস্যরসাত্মক নাট্য চলচ্চিত্র অ্যান অ্যামেচার অরফান দিয়ে।

কর্মজীবন
১৯২৯ সালে অ্যালিবাই চলচ্চিত্র দিয়ে মরিসের সবাক চলচ্চিত্রে অভিষেক হয়। এই ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। একই বছর তাকে ওম্যান ট্র্যাপ (১৯২৯) ছবিতে দেখা যায়। ১৯৩০ সালে তিনি দ্য কেস অব সার্জেন্ট গ্রিশা এবং নর্মা শিয়েরারের বিপরীতে দ্য ডিভোর্সি চলচ্চিত্রে অভিনয় করেন। এই বছরের শেষের দিকে তিনি এমজিএমের নাট্যধর্মী দ্য বিগ হাউজ ছবিতে ওয়ালেস বিরি ও রবার্ট মন্টগামারির সাথে প্রধান তারকা হিসেবে কাজ করেন। পরের দুই বছরে তিনি ইউনাইটেড আর্টিস্ট্‌স ও এমজিএমের সাথে ধীরগতিতে কাজ করে যান এবং জিন হার্লোর বিপরীতে হাস্যরসাত্মক নাট্যধর্মী রেড-হেডেড ওম্যান (১৯৩২) ছবিতে অভিনয় করেন।

তথ্যসূত্র

বহিঃসংযোগ

 
 
 
 

১৯০১-এ জন্ম
১৯৭০-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
নিউ ইয়র্ক শহরের অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন নির্বাক চলচ্চিত্র অভিনেতা
মার্কিন বেতার অভিনেতা
মার্কিন মঞ্চ অভিনেতা
মেট্রো-গোল্ডউইন-মেয়ারের চুক্তিবদ্ধ শিল্পী
মার্কিন শিশু অভিনেতা
আমিনা বেগম

নবাবজাদী আমিনা বেগম বাংলার নওয়াব পরিবারের একজন ক্ষমতাশালী নবাবজাদী এবং বাংলার শেষ স্বাধীন নওয়াব নবাব সিরাজ উদ-দৌলার মাতা অর্থাৎ নবাবমাতা বা রাজমাতা ছিলেন।

প্রথম জীবন 
আমিনা বাংলার নবাব আলীবর্দী খানের কনিষ্ঠ কন্যা ছিলেন। তিনি জয়নউদ্দিন আহমদ খানকে বিয়ে করেন। তাদের দুই পুত্র, মির্জা মেহেদী ও সিরাজ উদ-দৌলাহ। তার পিতা তার স্বামী জয়নউদ্দিন খানকে পাটনার নওয়াব নাজিম (গভর্নর) নিযুক্ত করেন।

পেশা 
তার স্বামীকে হত্যা করার পর আফগান বিদ্রোহীরা আমিনাকে ধরে নিয়ে যায়। তিনি তার দুই পুত্রের সাথে বন্দী ছিলেন। তারা বাংলার নবাব আলীবর্দী খানকে উদ্ধার করে, যারা আফগানদের বিরুদ্ধে অভিযান চালায়। তার পুত্র সিরাজ বাংলার নবাব হতে চলে আসেন। পলাশীর যুদ্ধে ব্রিটিশ ইস্ট ইন্ডিয়া কোম্পানি এবং তাদের সহকর্মী মীর জাফর সিরাজউদ্দৌলাকে পরাজিত করার পর আমিনা বেগম ও সিরাজের স্ত্রী, কন্যাসহ অন্যান্য পরিবারের সদস্যদের সাথে কারাবন্দী করা হয়। বন্দিদেরকে ১৭৫৮ সালে মুর্শিদাবাদ থেকে ঢাকায় (তারপর জাহাঙ্গীরনগর নামে) নির্বাসিত করা হয় এবং জিনজিরা প্রাসাদে আটকে রাখা হয়।

মৃত্যু 
১৭৬০ সালে মীর জাফরের পুত্র মীরন তাদের মুক্তি দেয়ার কথা বলে মুর্শিদাবাদে ফিরে আসতে বলেন। কিন্তু এটা ছিল তার প্রবঞ্চনা। ঢাকা থেকে নৌকায় ফেরার পথে মীরনের আদেশে তাদের নৌকা ডুবিয়ে দিয়ে আমিনা বেগমকে হত্যা করা হয়। মুর্শিদাবাদের খোশবাগে তার পরিবারের পাশে তাকে সমাহিত করা হয়।

তথ্যসূত্র 

বাংলার নবাব
১৭৬০-এ মৃত্যু
ভারতীয় শিয়া মুসলিম
মুর্শিদাবাদ জেলার ব্যক্তি
ভারতীয় রাজকুমারী
১৮শ শতাব্দীর ভারতীয় নারী
আর্ল হলিম্যান

হেনরি আর্ল হলিম্যান (; জন্ম: ১১ সেপ্টেম্বর ১৯২৮) হলেন একজন মার্কিন অভিনেতা, গায়ক ও সমাজকর্মী। তিনি মূলত ১৯৫০-এর দশক ও ১৯৬০-এর দশকে পশ্চিমা ও নাট্যধর্মী চলচ্চিত্রে চরিত্রাভিনেতা হিসেবে অভিনয় করতেন। তিনি দ্য রেইনমেকার (১৯৫৬) চলচ্চিত্রে অভিনয় করে সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং ডেল্টা (১৯৯২)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন পান। এছাড়া তিনি টেলিভিশন ধারাবাহিক পুলিশ ওম্যান-এ ১৯৭৪ থেকে ১৯৭৮ সাল পর্যন্ত সার্জেন্ট বিল ক্রোলি চরিত্রে অভিনয় করেন।

প্রারম্ভিক জীবন 
আর্ল হলিম্যান ১৯২৮ সালের ১১ই সেপ্টেম্বর লুইজিয়ানার রিচল্যান্ড প্যারিসের দিল্লিতে জন্মগ্রহণ করেন। তার পিতা তার জন্মের ছয় মাস পূর্বেই মারা যান। দারিদ্রের কারণের তার মাতা তাকে জন্মের সময় দত্তক দিয়ে দেন। তার দত্তক পিতা হেনরি হলিম্যান ও মাতা ভেলমা তার নাম রাখেন হেনরি আর্ল হলিম্যান। তার শৈশব স্বাভাবিক কাটছিল, কিন্তু ১৩ বছর বয়সে তার দত্তক পিতা মারা যান।

তথ্যসূত্র

বহিঃসংযোগ 

 
 

১৯২৮-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
২০শ শতাব্দীর মার্কিন গায়ক
দ্বিতীয় বিশ্বযুদ্ধের মার্কিন সামরিক কর্মকর্তা
মার্কিন কান্ট্রি গায়ক-গীতিকার
মার্কিন কান্ট্রি গায়ক
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন পপ গায়ক
মার্কিন মঞ্চ অভিনেতা
লুইজিয়ানার অভিনেতা
লুইজিয়ানার গায়ক
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
মার্কিন পপ সঙ্গীতশিল্পী
মার্কিন এলজিবিটিকিউ সঙ্গীতশিল্পী
ক্যাপিটল রেকর্ডসের শিল্পী
টেক্সাসের সঙ্গীতশিল্পী
মার্কিন টেলিভিশন ব্যক্তিত্ব
ক্যালিফোর্নিয়ার সঙ্গীতশিল্পী
টেক্সাসের অভিনেতা
ক্যালিফোর্নিয়ার অভিনেতা
ক্যালিফোর্নিয়ার সমাজকর্মী
টেক্সাসের সক্রিয়কর্মী
দ্বিতীয় বিশ্বযুদ্ধের মার্কিন নৌ কর্মকর্তা
২০শ শতাব্দীর মার্কিন সঙ্গীতশিল্পী
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
প্রাণিকল্যাণকর্মী
মার্কিন কণ্ঠাভিনেতা
ফ্রান্সে মার্কিন প্রবাসী
সিতওয়ে বন্দর

সিতওয়ে বন্দর বঙ্গোপসাগরে তীরে মিয়ানমারের রাখাইন রাজ্যের রাজধানী সিতওয়েতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর।   কালাদান নদীর মোহনায় অবস্থানরত বন্দরটি  ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মাণে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মাণের জন্য।  প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে  পরিবহন অবকাঠামো উন্নয়নের লক্ষ্যে কাজ করছে।

ইতিহাস
ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ  শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায়  ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়। যদিও ২০২৩ সালে অবশেষে ভারত বঙ্গোপসাগরে অবস্থিত চট্টগ্রাম বন্দর ও মোংলা বন্দর দিয়ে ট্রানজিট সুবিধা পায়। 

ভারত ও মিয়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে ৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে  কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে  সিতওয়ে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মিয়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মিয়ানমার সীমান্তে মাইকা পর্যন্ত সড়ক নির্মাণ করা হচ্ছে।

তথ্যসূত্র

বহিঃসংযোগ

মিয়ানমারের বন্দর
ভারত মহাসাগরের বন্দর ও পোতাশ্রয়
বঙ্গোপসাগর